**ZAPISNIK**

**Sa 20. sjednice ŠKOLSKOG ODBORA**

**održane dana 06.04.2023. godine**

**u prostorijama O.Š. „Franjo Hanaman“ Drenovci**

**s početkom u 16 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,

Izočni: 1. Darko Pušeljić – predstavnik zaposlenika. Predstavnik zaposlenika otkazao ugovor o radu te nije bio nazočan jer je zaposlen u drugoj školi.

Ostali nazočni:

* Marijana Raguž - ravnateljica
* Bruno Bilić - tajnik škole, kao zapisničar

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno šest (6) članova te navodi da se mogu donositi pravovaljane odluke, pa predlaže slijedeći

**Dnevni red:**

1. Usvajanje zapisnika s prethodne sjednice Školskog odbora,
2. Suglasnost školskog odbora za sudjelovanje u Eksperimentalnom programu **»Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja«**
3. Razno

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa šest (6) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Ministarstvo znanosti i obrazovanja je objavilo javni poziv školama za prijavu na eksperimentalni program »Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja.« Ravnateljica škole je prezentirala program školskom odboru i zamolila da se iznesu mišljenja članova odbora o navedenom programu.

Ravnateljica je naglasila da je prije školskog odbora provela anketu među roditeljima te je nakon toga proveden roditeljski sastanak sa svim roditeljima u svih 8 razreda naše škole. Od 118 učenika 91 roditelj je bio za održavanje programa a 25 roditelja je bilo protiv.

Nakon roditeljskih sastanaka održano je Vijeće roditelja gdje je vijeće glasalo 7 glasova za i 1 glas protiv.

Poslije vijeća roditelja održano je i učiteljsko vijeće na kojem je također prezentiran program te se pozvalo učitelje da se izjasne glasovima oko programa. Učiteljsko vijeće je bilo za održavanje programa u našoj školi, 14 učitelja „za“ i 7 „protiv“.

Nakon konstruktivnog razgovora i izmjene mišljenja članova školskog odbora predsjedavateljica je pozvala nazočne da se izjasne.

Predsjedavateljica poziva nazočne članove da se izjasne za ili protiv . Prijedlog je usvojen sa četiri (4) glasova – „za“ i dva (2) glasa „protiv“.

**Zaključak:**

**Školski odbor daje svoju suglasnost za prijavu OŠ „Franjo Hanaman“ Drenovci na eksperimentalni program „Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja“.**

**Ad 3.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nikakvih više prijedloga nije bilo te se odbor završava.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 17 sati.

 Zapisničar: M.P. Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Bruno Bilić) (Biserka Misir)

KLASA: 007-02/23-01/2

URBROJ: 2196-68-23-02

U Drenovcima, 07.04.2023. godine